Syntynyt en
Syntynyt en lännen laaksoloissa,
 Missä päivyt lepoon käy,
 Missä myrtti kukkii lehdikoissa,
 Miss’ ei talven säätä näy.

 Kasvanut en palmuin siimehessä
 Rannoill’ armaan etelän,
 Ikikevään maassa helteisessä
 Kulunut ei elämän’.

 Varttunut en, missä lounastuuli
 Ruusustoissa huokuilee,
 Missä etelätär simahuuli
 Lapsiansa hempeilee.

 Synnyin Pohjan mailla kaukaisilla,
 Lumisilla vaaroilla,
 Siellä leikin lasna kankahilla,
 Siellä painin poikana.

 Vilpas pohjan tuuli tuuditteli
 Vapahasti kehtoain,
 Mielen pelvottoman nostatteli
 Pohjan henki rintahain.

 Sentään rohkeana mielen’ liitää,
 Niinkuin tuuli Pohjolan,
 Sentään jaloihin se määriin kiitää,
 Pilviin kohoo taivahan.

Leimu [Kustavi Grotenfelt].

Kustavi Grotenfelt
Runot